《征妇怨》
宋代·释文珦

宁为呼傍草，莫作战士妻。
初嫁席未温，夫今戍辽西。
忆与夫别时，山川正飞雪。
腰间弓箭重，冰冻马蹄裂。
夫君在万里，如何可相求。
瞻彼日月光，使妾心悠悠。
悠悠复悠悠，想思曷云已。
夜夜劳梦魂，遥遥渡辽水。
军中有纪律，君当慎终始。
勿以念室家，无心事戎垒。
自昔忠义人，从军皆效死。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。